Diari Oficial de la Generalitat Valenciana


Sumari del DOGV 6839, del 13-08-2012 (2012/7529)

Notificació de la sentència dictada en el procediment de guarda, custòdia i aliments número 1595/2011.
------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7529


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda, custòdia i aliments número 1595/2011. [2012/7529]  
Família, guarda, custòdia al fill menor no matrimoni C -001595/2011-M4   
De: Silvia Ximena Portera Guerrero.   
Procurador: José Manuel Saura Estruch.   
Contra: Galo Maximiliano Vivanco Bustamante   
Procurador/a: -  
En este procediment de guarda, custòdia i aliments, seguit a instàncies de Silvia Ximena Portera Guerrero contra Galo Maximiliano Vivanco Bustamante, s'ha dictat la sentència, que literalment diu el següent:   
  
«Sentència número 499/2012   
Alacant, 19 de juliol de 2012.   
Vistos per la magistrada jutgessa del Jutjat de Primera Instància número 10 d'Alacant, Susana Martínez González, les presents actuacions de juí verbal número 1595/2011 entre les parts, d'una banda, com a demandant, Silvia Ximena Portera Guerrero, representada pel procurador Saura Estruch i assistida de la lletrada García Olcina, i d'una altra, com a demandat Galo Vivanco Bustamante, declarat en rebel·lia, sobre guarda, custòdia i aliments en relació al fill menor d'edat, amb intervenció del Ministeri Fiscal.   
  
Dispositiva  
Que estimant en part la demanda formulada pel procurador Saura Estruch, en nom i representació de Silvia Ximena Portera Guerrero contra Galo Vivanco Bustamante, declarat en rebel·lia, he d'acordar les següents mesures en benefici de la filla menor:   
1. La filla menor de les dos parts, sotmesa a la pàtria potestat dels dos progenitors, quedarà sota la guarda i custòdia de la mare.   
2. No pertoca establir règim de visites a favor del pare.   
3. S'assenyala la quantitat de dos-cents (200) euros, en concepte d'aliments en favor de la filla, quantitat que el pare ingressarà els primers cinc dies de cada mes en el compte que als dits efectes assenyale l'altre progenitor, i que s'actualitzarà anualment d'acord amb les variacions de l'IPC, i cada progenitor haurà d'abonar el 50% dels gastos extraordinaris que puga ocasionar la filla. Respecte dels dits gastos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50% les que es porten a terme per comú acord entre els progenitors, i en cas contrari se n'assumirà el pagament pel progenitor que haja decidit la realització de l'esmentada activitat. En tot cas, els gastos extraordinaris que no tinguen caràcter urgent han de ser consentits pels dos progenitors, i s'entendrà que el contrari consent la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden portar a terme sense el consentiment o autorització judicial previs.   
A tals efectes, el primer termini de pensió, corresponent al present mes de juliol, s'haurà de satisfer dins dels cinc dies següents a la notificació de la resolució a l'obligat al pagament.   
4t. No s'aprecien motius per a imposar les costes processals a cap dels litigants.   
Mode d'impugnació: Per mitjà de recurs d'apel·lació, davant de l'Audiència Provincial d'Alacant (article 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 €, el qual es tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 2315 QL EEEE AA), tot indicant, en el camp "concepte", el codi "02 civil-apel·lació" i la data de la resolució recorreguda amb el format DD/MM/AAAA.   
En el cas de fer l'ingrés per mitjà de transferència bancària, després de completar el codi de compte corrent (CCC, 20 dígits), en el camp "concepte" s'indicarà el número de compte, el codi i la   
data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme».   
I atés que el demandat, Galo Maximiliano Vivanco Bustamante, es troba en parador ignorat, expedisc este edicte a fi que li valga de notificació de forma deguda.   
  
Alacant, 9 de juliol de 2012.- El secretari judicial: Pedro F. González de Pereda.